|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Návrh zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov (ďalej len „návrh zákona“) ustanovuje spoločný rámec pre oblasť technickej normalizácie, vnútrokomunitárne pripomienkové konanie a výmenu informácií o technických predpisoch medzi Slovenskou republikou a Európskou komisiou a sprístupňovania výrobkov na trhu. V oblasti posudzovania zhody a sprístupňovania výrobkov na trhu sa definuje skupina tzv. „určených výrobkov“, čiže výrobkov, ktoré predstavujú zvýšené riziko ohrozenia oprávneného záujmu, na ktorého zmiernenie alebo odstránenie sú ustanovené technické požiadavky a posudzovanie zhody. Medzi určené výrobky, patria rôzne skupiny výrobkov, napr. emisie hluku zariadení používaných vo vonkajšom priestore, elektromagnetická kompatibilita, výbušniny, pyrotechnické výrobky atď., pre ktoré sú ustanovené také technické požiadavky, aby výrobky predstavovali čo najmenšie riziko pre životné prostredie – ovzdušie, vodu, organizmy, pôdu a horniny. V súvislosti s tým, že sa na určených výrobkoch musí vykonať posudzovanie zhody v rámci vopred určených technických požiadaviek na tieto výrobky, bude mať návrh zákona pozitívny vplyv na životné prostredie. V rámci technických požiadaviek na výrobky sa totiž uplatňujú aj environmentálne požiadavky (spotreba energie, vody, energetická efektívnosť, spotreba pracích práškov, hladina hluku, limity emisií a pod.), pričom všetky technické požiadavky sa ustanovujú s cieľom vytvoriť „bezpečný výrobok“ pre jeho používateľa ako aj okolité prostredie. Vykonávaním posudzovania zhody v zmysle harmonizovaných predpisov sa má zamedziť rizikám voči zdraviu ľudí, znížiť environmentálny vplyv a zabezpečiť ochrana spotrebiteľa. Výrobcovia alebo distribútori, ktorí uvádzajú tieto výrobky na trh, musia na základe predpísaných postupov posudzovania zhody deklarovať zhodu tzv. EÚ vyhlásením o zhode.*  *V oblasti technickej normalizácie sa zavádza a definuje pojem technická norma. Bohatstvo technických noriem spočíva v ich obsahu, lebo konkretizujú postupy výroby, postupy skúšania výrobkov a iné technologické postupy, kontrolu systémov manažérstva kvality ako aj všetky ďalšie podrobné požiadavky na najrôznorodejšie skupiny výrobkov, pričom technické normy zohľadňujú a odrážajú vedecko-technický pokrok danej doby a sú pravidelne aktualizované a dopĺňané o najnovšie poznatky vedy a techniky daného obdobia, pričom aktuálne zohľadňujú aplikačnú prax a ich dodržiavaním sa ustanovuje jednotný postup preukazovania plnenia jednotlivých požiadaviek, čo má v konečnom dôsledku pozitívny vplyv na životné prostredie.*  *Cieľom navrhovanej právnej úpravy je zosúladiť slovenskú legislatívu s princípmi a požiadavkami európskej legislatívy a ustanoviť spoločný rámec pre všetky uvedené oblasti, a preto na základe vyššie uvedeného, vykonávanie ustanovení uvedených v návrhu zákona bude mať pozitívny vplyv na životné prostredie.* |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu* |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu* |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
|  |